paragraph_text: Brandon Michael Green (Southfield, Michigan, SAD, 23. srpnja 1988.), bolje poznat po svom umjetničkom imenu Bei Maejor, američki je glazbeni producent, tekstopisac i pjevač koji trenutno ima potpisan ugovor s diskografskim kućama Jive Records i RCA Records. Svoju glazbenu karijeru započeo je 2005. godine producirajući i pisajući pjesme za druge izvođače kao što su Trey Songz i Soulja Boy. Svoj prvi miksani album Upside Down objavio je tek 2010. godine. Do 2012. godine objavio je još tri miksana albuma, a u ožujku iste godine uslijedio je EP Upscale.